ตูมสนั่น! เมืองหัวหินรอบ 2 ดับ 1 เจ็บอีก 3
ตูมสนั่น! เมืองหัวหินรอบ 2 ดับ 1 เจ็บอีก 3
12 ส.ค. 2559

ผู้สื่อข่าวรายงานว่า เมื่อเวลา 09.00 น.วันนี้( 12 ส.ค.) เกิดเหตุระเบิด 2 ลูกซ้อน ห่างกันประมาณ 3 นาที ที่บริเวณพุ่มไม้ใต้ฐานหอนาฬิกา ด้านหน้าวัดอัมพาราม ริมถนนเพชรเกษมในเขตเทศบาลเมืองหัวหิน จ.ประจวบคีรีขันธ์ ส่งผลทำให้มีผู้เสียชีวิตในที่เกิดเหตุ 1 รายเป็นเพศหญิง และบาดเจ็บ 3 ราย หลังเกิดเหตุเจ้าหน้าที่ตำรวจได้ปิดกั้นพื้นที่เพื่อป้องกันเหตุอันตรายหากมีการซุกซ่อนระเบิดในบริเวณใกล้เคียง
ล่าสุดเจ้าหน้าที่ที่เก็บกู้วัตถุระเบิดจากค่ายนเรศวรเข้าตรวจสอบพบเป็นระเบิดแสวงเครื่องจุดชนวนด้วยโทรศัพท์มือถือเช่นเดียวกับระเบิด 2 ลูกที่ซอยบิณฑบาตเมื่อกลางดึกที่ผ่านมา